kardosdrur/scandi-wiki huggingface dataset:
Avogadros lov

Avogadros lov er en eksperimentel gaslov, postuleret af Amedeo Avogadro, som forbinder volumen af en gas til dens stofmængde. En moderne formulering af Avogadros lov er:
"Alle gasser ved lige store volumener, ved samme temperatur og tryk, har det samme antal molekyler. For en given masse af en idealgas, er volumen og mængden (mol) af gassen direkte proportional, hvis temperatur og tryk er konstante."

Dette kan udtrykkes som:

Hvor:

V er volumen af gassen
n er stofmængden af gassen (målt i mol).
k er en konstant lig med RT / P, hvor R er den universelle gaskonstant, T er temperatur i kelvin og P er trykket. Som temperatur og tryk er konstant, er RT / P også konstant og repræsenteret via k. Dette er afledt af idealgasloven.

Loven beskriver, hvordan gasser under de samme betingelser for temperatur og tryk og lige store volumener, indeholder det samme antal molekyler. Sammenligninges samme stof under to forskellige sæt betingelser, kan loven med fordel udtrykkes som følgende:

Ligningen viser, at efterhånden som antallet af moler af gas stiger, øges volumen af gassen også proportionalt. Tilsvarende, hvis antallet af mol i gas reduceres, så aftager volumenet også. Således er antallet af molekyler eller atomer i et bestemt volumen af idealgas uafhængig af deres størrelse eller molvægten af gassen.

Den mest markante konsekvens af Avogadros lov er, at idealgaskonstanten har samme værdi for alle gasser. Det betyder at:

Hvor:
p er trykket af gassen i cellen
T er temperaturen af gassen målt i kelvin

Loven er opkaldt efter Amedeo Avogadro, der i 1811, hypoteserede at to givne prøver af en idealgas, med samme volumen og ved den samme temperatur og tryk, indeholdte det samme antal molekyler. Som et eksempel på dette indeholder to lige store volumener af hydrogen og nitrogen det samme antal molekyler, når de er ved den samme temperatur og tryk, og observere idealgas-adfærd. I praksis viser reelle gasser små afvigelser fra den ideelle adfærd og loven holder kun cirka, men er stadig en nyttig tilnærmelse for videnskabsfolk.

Idealgasloven 
En almindelig reorganisering af denne ligning er lavet ved at lade R være proportionalitetskonstanten og omarrangere om til følgende:

Denne ligning er kendt som idealgasligningen.

Molar mængde 
Anvendes STP og værdierne sættes til 101.325 kPa og 273.15 K, kan vi finde en volumen i mol af en gas:

For 100.00 kPa og 273.15 K, er den molare volume af en idealgas 22.712 dm3mol−1. Bemærk at den universelle gaskonstant R er givet ved produktet af Avogadros konstant og Boltzmanns konstant. (Se evt. gaskonstanten.)

Referencer 

Termodynamik
Rodrigo de Paul

Rodrigo Javier De Paul (født d. 24. maj 1994) er en argentinsk professionel fodboldspiller, som spiller for La Liga-klubben Atlético Madrid og Argentinas landshold.

Klubkarriere

Racing Club 
De Paul begyndte sin karriere med Racing Club de Avellaneda, hvor han gjorde sin professionelle debut i februar 2013.

Valencia 
De Paul skiftede i juni 2014 til Valencia. Han spillede i sin første sæson hovedsageligt som rotationsspiller.

Efter at ikke have fået meget spilletid under træner Gary Neville, blev han i februar 2016 lejet tilbage til Racing Club.

Udinese 
De Paul skiftede i juli 2016 til Udinese. Han etablerede sig med det samme som fast mand hos klubben, og spillede 184 kampe for klubben over fem sæsoner.

Atlético Madrid 
De Paul skiftede i juli 2021 til Atlético Madrid.

Landsholdskarriere 
De Paul debuterede for Argentinas landshold den 11. oktober 2018. Han har repræsenteret Argentina ved flere internationale tuneringer.

Titler 
Argentina
 Copa América: 1 (2021)

Individuelle

 Copa América Tuneringens hold: 1 (2021)

Referencer

Eksterne henvisninger 

Fodboldspillere fra Argentina
Fodboldlandsholdsspillere fra Argentina
Fodboldspillere fra Racing Club de Avellaneda
Fodboldspillere fra Valencia CF
Fodboldspillere fra Udinese Calcio
Fodboldspillere fra Atlético Madrid
Deltagere ved verdensmesterskabet i fodbold 2022
Deltagere ved Copa América 2019
Deltagere ved Copa América 2021
Verdensmestre i fodbold
Kirstine Stubbe Teglbjærg

Kirstine Stubbe Teglbjærg (født 1973 i Holstebro) er en dansk komponist, sangskriver og producer. Juni 2021 launchede hun sit nye soloprojekt Sitrekin. Hun er kendt for at have været forsanger og sangskriver i bandet Blue Foundation. Co-grundlægger og co-ceo af Hun Solo.

Karriere 
Hun var forsanger i Blue Foundation indtil 2009 og er blevet nomineret til mange priser for sit arbejde med bandet.

Siden hun forlod bandet, har hun lavet undergrundsmusik. Hun arbejdede i sit eget studie i København indtil udgivelsen af sit første soloalbum i 2012. For at finde sin egen unikke lyd komponerede og producerede hun selv al musikken.

Diskografi

Blue Foundation 
Albums
 2001: Blue Foundation (April Records)
 2004: Sweep of Days (Virgin/EMI)
 2006: Solid Origami – Blue Foundation Collected and Re-worked (Only Japan, Popgroup)
 2007: Life of a Ghost (Virgin/EMI)

Singles
 1999: Hide/Hollywood (MoshiMoshi)
 2000: Wise Guy/Hollywood. Inclusive remixes by The Prunes, Future 3 and Pelding (April Records)
 2003: As I moved on. Inclusive remixes by Run Jeremy Band and Bichi (Virgin/EMI)
 2004: End of the day (Virgin/EMI)
 2005: Embers (Jack to Phono)
 2005: This is goodbye (Virgin/EMI)
 2006: Crosshair (Virgin/EMI)
 2006: Sweep – Mikkel Metal, 16 Bit Lolitas, Jim Rivers Remixes (Okyo/Renaissance)
 2007: Enemy (Virgin/EMI)
 2009: Eyes on Fire (Astralwerks USA)
 2009: Watch you sleeping Featuring Mark Kozelek – Sun kil Moon (Dead Peoples Choice)

Solo-arbejde 
Album
 2013: Hamskifte (A:larm/Universal)

EP
 2013: Hamskifte Remixes (A:larm/Universal)
 2022: Open Chest (Hun Solo Records) som Sitrekin

Singles
 2012: Drømmenes Lyd (A:larm/Universal)
 2013: Tæppet er faldet (A:larm/Universal)

Samarbejde 
 2014: Never be apart (Bottled in England featuring Kirstine Stubbe Teglbjærg)
 2015: Runnin’ (Bogan Via featuring Kirstine Stubbe Teglbjærg)

Moderne danseforestillnger 
Hun har komponeret musik til følgende forestillinger med moderne dans: 
 
 2015: Men Nu Har Jeg En Hjærne. Det menneskelige Teater/KBH’s Musikteater.
 2014: “Alting Mødes”Det Flydende Teater
 2012: Blackout! (MUTE Comp. Physical Theatre)
 2009: Når jeg forsvinder under mig. (JacoBole Teatret/CampX)
 2004: Baby/Baby (Copenhagen Performance House)
 2003: SnapShots (Nyt Dansk Danseteater)
 2003: Hendrix House: (Tim Feldmann/Wilda Dance)

Priser 

|-
| 2005
| Sweep of Days
| Danish Music Awards: Best Urban Album of the year
| 
|-
| 2005
| Blue Foundation
| Danish Music Awards: Best Act of the year
| 
|-
| 2005
| Kirstine Stubbe Teglbjærg
| Danish Music Awards: Female singer of the year
| 
|-
| 2005
| Blue Foundation
| Steppeulven (The critics prize): Band of the year
| 
|-
| 2005
| Blue Foundation
| Steppeulven (The critics prize): Best live act of the year
| 
|-
| 2006
| Blue Foundation's "This is Goodbye" (From the film Drabet)
| Robert Awards: Song of the year
| 
|}

Kilder 

Musikere fra Danmark
Personer fra Holstebro
Quinn Norton

Quinn Norton (født 1973) er en amerikansk journalist, fotograf og blogger, der dækker hackerkulturen, Anonymous, Occupy-bevægelsen, immaterialret og ophavsrets-emner og internettet. Hun har skrevet for Wired News, The Guardian, Maximum PC, og O'Reilly Media-publikationer som Make.

Norton skriver for tiden klummen Notes on a Strange World.

Norton har ved flere teknologikonferencer talt om kropsforandring, almindeligvis under overskriften "Body Hacking", lige som hun på New York University har afholdt kurset "Laboratory of the Self". Hun fik en magnet implanteret i sin ringfinger, hvad der lod hende føle magnetfelter. Magneten er senere fjernet igen.

Norton har beskrevet at man ved at skrive og eksekvere et computerprogram, der kunne skabe enhver mulig melodi, hvorved man teoretisk kunne hævde ophavsret til al musik.

Privatliv 
Norton har været gift med Danny O'Brien.

Norton kom gennem tre år sammen med Aaron Swartz. Af artikler i The Atlantic og The New Yorker fremgår det, at anklagemyndigheden lagde pres på hende for at få hende til at give information eller vidneudsagn, der kunne bruges mod Swartz, men at hun benægtede at have viden, der kunne støtte anklagerne mod Swartz.

Noter

Eksterne links 
 
 Personal blog
 Quinn Norton's articles for Medium
 Appearances on C-SPAN

Fotografer fra USA
Personer fra Los Angeles
Det europæiske område for frihed, sikkerhed og retfærdighed

Det europæiske område for frihed, sikkerhed og retfærdighed er en samling af politikker i Den Europæiske Union (EU). Under området hører forskellige politiske områder, herunder forvaltning af EU's ydre grænser, civilretligt og strafferetligt samarbejde samt politisamarbejde. Området dækker desuden asyl- og integrationspolitik, samt bekæmpelse af grænseoverskridende kriminalitet, der er opstået ved fjernelse af de interne grænser i EU. Med Lissabontraktaten blev EU's søjlestruktur afskaffet, og ovenstående områder blev overstatslige. Tidligere havde de været mellemstatslige, hvorfor EU's institutioner ikke kunne vedtage forordninger eller direktiver på disse områder. Storbritannien, Irland og Danmark har fået godkendt forbehold for disse retsakter med betydningen:

 "en ”opt-in”-bestemmelse, som tillader hver af dem at deltage, fra sag til sag, i proce­duren for vedtagelse af en foranstaltning eller at gennemføre en foranstaltning, som tid­li­ge­re er vedtaget. De bliver da bundet af denne foranstaltning på samme måde som de andre medlemsstater
 en ”opt-out”-bestemmelse, som tillader, at de ikke gennemfører en foranstaltning.".

I Danmark afholdtes en folkeafstemning den 3. december 2015 om ændringer i landets retsforbehold. Afstemningen førte til en fastholdelse af forbeholdet.

Noter

Eksterne henvisninger 
EUR-LEX:Kompetencefordelingen i EU 
EUR-LEX:Det europæiske område for frihed, sikkerhed og retfærdighed 

EU
Kriminalitetsforebyggelse
Kajsa Gullberg

Kajsa Gullberg (Født 1977 i Göteborg) er en svenskfødt fotograf, der har boet i København siden 1996. Hun er uddannet fotograf fra Fatamorgana og uddannet grafisk designer fra Danmarks Designskole.

Gullbergs fotografier kredser om skæve eksistenser, alternative miljøer og tabubelagte kroppe. Hendes værker inkluderer udstillingen Womanity, der gennem grovkornede sort-hvide portrætter viser kvindekroppe med ar, rynker og hår og gør op med "billeder af „perfekte“ og ekstremt homogene mennesker.".
Hun har også fotograferet aktivister fra miljøet omkring Ungdomshuset på Jagtvej 69 til bogen "Familiealbum" og Festivalgængere på Roskilde Festival til bogen "Eyecatcher".

Udstillinger 
 "The strength is right beneath the skin", Toulouse, 2007
 "The Face of Jazz" (Gruppeudstilling), Øksnehallen, 2009
 "Womanity", New York, 2010
 "Letters", Berlin, København, 2011
 "Captured Créateurs", Nikolaj Kunsthal, 2014
 "Sort på hvidt/ Hvidt på sort", Galleri Kirk, 2014
 "Who's the creator?", London, 2015

Bøger 
 "Familiealbum", 2007
 "Eyecatcher", 2009
 "Olivia", 2013
 "Unravelled", 2014

Referencer

Eksterne links 
 Omtale af 'Familiealbum' på dr.dk
 http://kajsagullberg.com/ 
 Omtale af Womanity i information
 Omtale af Familiealbum i Politiken

Kunstnere fra Danmark
Fotografer fra Danmark
Fotografer fra Sverige
Sandra Kviat

Sandra Kviat er den første kvindelige rabbiner fra Danmark. Hun blev ordineret i London i 2011, og fungerer nu som rabbiner for Crouch End havurah.    Hun er også rådgiver for Liberal Judaism. 

Hun underviser også i Shir Hatzafon i København.

Referencer 

Rabbinere
Jøder fra Danmark
Nelson River

Nelson River er en flod i den nordlige centrale del af Nordamerika, i den Canadiske provins Manitoba. Floden afvander Lake Winnipeg og løber 644 km før den løber ud i Hudson Bay. Den samlede længde, inklusiv Saskatchewan River og Bow River, er 2.575 km, og den har en middelvandføring på 2.370 m³/s, og et afvandingsareal på 1.072.300 km², af hvilke 180.000 km² er i USA.

Geografi 

Nelson River løber fra Lake Winnipeg gennem Playgreen Lake hvofra den deler sig i to kanaler indtil Cross Lake. Den østlige kanal og Jack River løber fra den sydøstlige ende af søen ind gennem Little Playgreen Lake, og videre i nordlig retning hvor den passerer gennem Pipestone Lake på sin vej mod Cross Lake. Den vestlige kanal løber ud af nordenden af Playgreen Lake, til Kiskittogisu Lake og Kiskitto Lake og ud i Cross Lake ved Manitoba Hydro's dæmning og vandkraftværk Jenpeg Generating Station and Dam. Fra Cross Lake løber Nelson River gennem Sipiwesk Lake, Split Lake og Stephens Lake på sin vej mod Hudson Bay.

Da den afvander Lake Winnipeg, er den den sidste del af det store Saskatchewan River-system, samt Red River og Winnipeg River. 

Ud over Lake Winnipeg er dnes primær bifloder Grass River, som afvander et langt område nord for Lake Winnipeg, og Burntwood River, som løber gennem Thompson, Manitoba. 

Floden løber ud i Hudson Bay ved Port Nelson (som nu er fraflyttet), lige nord for Hayes River og York Factory. Andre byer og bebyggelser langs floden er Bird, Sundance, Long Spruce, Gillam, Split Lake, Arnot, Cross Lake, and Norway House.

Historie 

Floden er opkaldt af Sir Thomas Button, en walisisk opdagelsesrejsende fra St. Lythans, Glamorganshire, som overvintrede ved dens udmunding i 1612, efter en kaptajn Robert Nelson som døde der. På den tid kaldte Creefolket som levede langs dens bredder, den for Powinigow eller Powinini-gow, som må have betydet "Den hurtige fremmedes flod". The area was fought over for the fur trade, though the Hayes River, whose mouth is near the Nelson's, became the main route inland.

Fort Nelson, en historisk handelsstation for Hudson's Bay Company, lå ved udmundingen af Nelson River ved Hudson Bay og var et vigtigt handelscenter tidligt i det 18. århundrede. Efter hans afgørende rolle i etableringen af Hudson Bay Company, blev den kendte franske opdagelsesrejsende Pierre Esprit Radisson hoveddirektør ved Fort Nelson under en af hans lange perioder i tjeneste for England. I dag eksisterer Fort Nelson ikke længere, ligesom Port Nelson på den modsatte bred af udmundingen.

Nelson Rivers store volumen gør den velegnet for produktion af vandkraft. Oversvømmelser efter opstemning har ført til bitre stridigheder med First Nations selvom der blev lavet en aftale Northern Flood Agreement i 1970-erne for at afhjælpe skader efter oversvømmelse.

Se også 
 Canadas længste floder

Eksterne kilder/henvisninger 

 Information and a map of the Nelson's watershed 

Manitoba
Vandløb i Canada
Hudson Bay
Larry Hogan

Lawrence Joseph "Larry" Hogan, Jr (født 25. maj 1956 i Washington D.C.) er en amerikansk politiker, som var guvernør for den amerikanske delstat Maryland fra 2015 til 2023. Han er medlem af det Republikanske parti.

Hogan vandt 4. november 2014 guvernørvalget over sin demokratiske modkandidat Anthony Brown. Larry Hogan blev 21. januar 2015 taget i ed som Marylands 62. guvernør, hvor han afløste Martin O'Malley fra det Demokratiske parti. Han blev genvalgt i 2018. Han genopstillede ikke i 2022, og blev efterfulgt af Wes Moore 18. januar 2023. 

Før sin politiske karriere grundlagde Hogan sit eget ejendomsmæglerfirma i 1985. I 1992 stillede han op som kandidat til Repræsentanternes Hus mod det siddende kongresmedlem Steny Hoyer i Marylands 5. distrikt, som Hogans far tidligere havde repræsenteret fra 1969 til 1975). Det blev det tætteste valg i Hoyers karriere i Kongressen, hvor Hogan vandt fire ud af distriktets fem counties, men Hoyer opnåede 55% af stemmerne mod Hogans 45%.

Fra 2003 til 2007 var Hogan minister under guvernør Bob Ehrlich, som var den første republikanske guvernør i Maryland i 34 år. Som guvernør betragtes Hogan som moderat og pragmatisk, men samtidig med et stærkt fokus på skattelettelser.

Referencer

Eksterne henvisninger 

 Officiel profil for Guvernør Hogan på Marylands officielle hjemmeside. 
 Larry Hogans officielle kampagneside på www.hoganforgovernor.com 

Personer fra Washington D.C.
Guvernører i Maryland
John Kasich

John Richard Kasich (født 13. maj 1952 i McKees Rocks, Pennsylvania) er en amerikansk politiker, medlem af det Republikanske parti. Han var den 69. guvernør for den amerikanske delstat Ohio fra 2011 indtil 2019.

Kasich blev valgt til guvernør den 2. november 2010 og overtog embedet den 10. januar 2011.

Den 21. juli 2015 bekendtgjorde Kasich, at han ville kandidere til præsidentvalget i 2016. I det Republikanske partis primærvalg har Kasich siden d. 15. marts 2016 været den ene af i alt tre tilbageværende kandidater til sit partis nominering som præsidentkandidat. Begge Kasich' konkurrenter har vundet et tocifret antal stater, hvorimod Kaich selv kun har vundet sin egen hjemstat Ohio.

Eksterne henvisninger 

 Officiel profil for Guvernør Kasich  på Ohios officielle hjemmeside. 
 John Kasichs officielle kampagneside på www.kasichforohio.com 

Personer fra Pennsylvania
Medlemmer af Repræsentanternes Hus i USA
Guvernører i Ohio
Præsidentkandidater fra USA 2016
ETA SA

ETA SA Manufacture Horlogère Suisse (ETA SA Swiss Watch Manufacturer) designer og fremstiller mekaniske urværker og quartz urværker. Almindeligvis omtales 'ETA SA' som ETA, selskabet har hovedkvarter i Grenchen, Schweiz og er et helejet datterselskab af Swatch Group.

Eksterne henvisninger 
Den officielle hjemmeside for ETA SA .

Referencer 

Armbåndsursproducenter fra Schweiz
Urmærker
Etableret i 1985
Alexandrina Cabral

Alexandrina Cabral Barbosa (født d. 5. maj 1986 i Lissabon, Portugal) er en portugisk-født spansk håndboldspiller som spiller for franske klubben Brest Bretagne Handball og Spaniens kvindehåndboldlandshold.

Bedrifter 
 Det Spanske Mesterskab:
 Vinder: 2011, 2012

 Den Spanske Pokalturnering:
 Vinder: 2012

 Liga Națională:
 Sølv: 2009

 EHF Champions League:
 Finalist: 2011
 Semifinalist: 2006, 2013

 Women's EHF Cup:
 Semifinalist: 2009

Kilder

Eksterne henvisninger 

Håndboldspillere fra Spanien
Håndboldspillere fra SCM Râmnicu Vâlcea
Håndboldspillere fra Nantes Atlantique Handball
Deltagere for Spanien ved sommer-OL 2016
Deltagere for Spanien ved sommer-OL 2020
Håndboldspillere ved sommer-OL 2016
Håndboldspillere ved sommer-OL 2020
Susana Martinez

Susana Martinez (født 14. juli 1959 i El Paso, Texas) er en amerikansk politiker. Hun var den 31. guvernør i den amerikanske delstat New Mexico fra 2011 indtil 2019. Hun er medlem af det Republikanske parti.

Martinez vandt 2. november 2010 guvernørvalget over sin demokratiske modkandidat Diane Denish. Susana Martinez blev 1. januar 2011 taget i ed som New Mexicos 31. guvernør, hvor han afløste demokraten Bill Richardson.

Eksterne henvisninger 

 Officiel profil for Guvernør Martinez på New Mexicos officielle hjemmeside. 
 Susana Martinezs officielle kampagneside på www.susanamartinez.com 

Guvernører i New Mexico
Céline Arnauld

Céline Arnauld, født Carolina Goldstein (20. september 1885 i Călăraşi (Rumænien) - 23. december 1952 i Paris), var en dadaistisk forfatter og digter.

Biografi 
Hun kom til Paris i 1914 for at studere litteratur på Sorbonne, her mødte hun den belgiske forfatter Paul Dermée, som hun senere gitede sig med. I 1919 udkom hendes første roman Tournevire, der var illustreret af den kubistiske billedhugger Henri Laurens. Samme år fremstillede han en buste af hende i farvelagt sten.

Mellem 1920 og 1924, tog Céline Arnauld ofte del i dadaistiske aktiviteter. Man kan se hendes deltagelse ved den dadaistiske demonstration den 26. maj 1920 i Salle Gaveau, hendes samarbejde med magasinerne Dadaphone, 391 og Littérature og hendes signatur på Francis Picabias billede L'œil cacodylate, med hvem hun skrev teksten Pilhaou-Thibaou, som var et polemisk indlæg mod André Breton og mod Dada, som Picabia havde forladt.

På grund af hendes ønske om selvstændighed forløb hendes karriere på sidelinjen af dada med støtte fra René Hilsum, der udgav hendes værker på forlaget Au sans pareil.

I 1936 underskrev Céline Arnauld forfatterforeningens manifest til forsvar af kulturen mod fascismen

Værker 
 Tournevire, roman, 1919
 Poèmes à claires-voies, 1920
 Images dans le dos du cocher, 1920
 Point de mire, 1921
 Jeux d'Echecs, lyrisk dialog
 Guêpier de diamant, digte (Éditions Ça ira, 1923)
 L'Apaisement de l'éclipse : une passion en deux actes, 1925
 Diorama, 1925
 La Nuit rêve tout haut, 1934 : "digt for to stemmer og imaginært akkompagneret af et klaver". 
 Le Clavier Secret
 Heures Intactes
 Anthologie Céline Arnauld, morceaux choisis de 1919-1935, 1936
 Les Réseaux du réveil, 1937
 La Nuit pleure
 Rien qu'une étoile

Nylige udgivelser 
 Œuvres complètes, t. I, édition de Victor Martin-Schmets, Classiques Garnier, 2013 ISBN 9782812410604

Kilder 
 Laurent Le Bon (redaktør) « Dada », katalog for udstillingen i Centre Pompidou mellem 5. oktober 2005 og 9. januar 2006, Éditions du Centre Pompidou, 2005
 Giovanni Lista, Dada libertin & libertaire, l'insolite, Paris, 2005

Digtere fra Frankrig
Romanforfattere fra Frankrig
Forfattere fra Rumænien
Pat McCrory

Patrick Lloyd "Pat" McCrory (født 17. oktober 1956 i Columbus, Ohio) er en amerikansk politiker, og var den 74. guvernør for den amerikanske delstat North Carolina fra 2013 til 2017. Han er medlem af det Republikanske parti.

Eksterne henvisninger 

 Officiel profil for Guvernør McCrory  på North Carolinas officielle hjemmeside. 
 Pat McCrory officielle kampagneside på www.patmccrory.com 

Personer fra Columbus
Borgmestre fra USA
Guvernører i North Carolina
Mike Pence

Michael Richard "Mike" Pence (født 7. juni 1959 i Columbus, Indiana) er en amerikansk politiker, og som var vicepræsident i USA fra 2017 til 2021. Før posten som vicepræsident var Pence den 50. guvernør for den amerikanske delstat Indiana. Han er medlem af det Republikanske parti.

Han blev født i Columbus, Indiana, og uddannede sig i jura ved Indiana University.

Politisk karriere

Tidlig politik 
Fra 2000 til 2012 var han medlem af Repræsentanternes Hus for Republikanerne, hvor han førte en konservativ linje i afstemningerne, var fra 2009 til 2011 Republikanernes 3. næstformand i Huset.

Pence blev valgt til guvernør i Indiana den 6. november 2012 og overtog embedet den 4. januar 2013.

USA's vicepræsident 
Den 15. juli 2016 blev Pence udvalgt til vicepræsidentkandidat af Donald Trump. Da Trump vandt præsidentvalget i 2016, blev Pence den 20. januar 2017, kl. 12:00 vicepræsidenten af Amerikas Forenede Stater. Han sad i embedet indtil 20. januar 2021, hvor Kamala Harris blev udnævnt til vicepræsident.

Kandidat til præsidentvalget 2024 
Pence forsøgte at blive Republikanernes kandidat til præsidentvalget i USA 2024, men trak sig fra valgkampen 28. oktober 2023.

Referencer

Eksterne henvisninger 

 Officiel profil for Guvernør Pence på Indianas officielle hjemmeside. 
 John Kasichs officielle kampagneside på www.mikepence.com 

USA's vicepræsidenter
Medlemmer af Repræsentanternes Hus i USA
Medlemmer af USA's kongres for det republikanske parti
Kandidater til præsidentvalget i USA 2024
Guvernører i Indiana
Amerikanere i 1900-tallet
Amerikanere i 2000-tallet
Pulsk Ravn

Pulsk Ravn er en dansk grafiker, designer og kunstner.

Hun har en en MA fra linjen for Visuel kommunikation, Danmarks Designskole, 1995-2000. Hun underviser på Kunsthøjskolen i Holbæk.

Hun har siden 2011 været medlem af Kunstnersamfundet.

Inden hun uddannede sig som grafiker, deltog hun i en række film.

Kilder

Eksterne links 
 RACA/Pulsk Ravn & Johan Carlsson
 

Grafikere fra Danmark
Designere fra Danmark
Kunstnere fra Danmark
Doug Ducey

Douglas Anthony "Doug" Ducey (født 9. april 1964 i Toledo, Ohio) er en amerikansk politiker, der var guvernør for den amerikanske delstat Arizona fra 2015 til 2023. Han er medlem af det Republikanske parti.

Doug Ducey blev valgt til guvernør 4. november 2014 og overtog embedet 5. januar 2015.

Eksterne henvisninger 

 Officiel profil for Guvernør Ducey  på Ohios officielle hjemmeside. 
 Doug Duceys officielle kampagneside  på www.dougducey.com 

Personer fra Ohio
Guvernører i Arizona
Guanako

Guanakoen (Lama guanicoe) er et dyr, som tilhører familien kameldyr og lever i Andes i Sydamerika.

Dyret når en mankehøjde mellem 100 og 120 centimeter og vejer omkring 90 kg. I modsætning til den domesticerede variant, lamaen, varierer guanakoernes pelsfarver ikke særlig meget; farven kan være lysbrun til kanelbrun og skyggeagtig til hvid på bugen. Hovedet er gråt, og ørerne er små og lige.

Eksterne links 

Sydamerikas fauna
Kameler og lamaer